150.400

Lescha davart l'elecziun dal Cussegl grond (LECG)

dals 16-02-2021 (versiun dals 01-10-2021)

Il Cussegl grond dal chantun Grischun1),

sa basond sin l'art. 27 sco er sin l'art. 31 al. 1 da la Constituziun chantunala2), suenter avair gì invista da la missiva da la Regenza dals 24 da november 20203),

concluda:

1. Disposiziuns generalas

Object, champ d'applicaziun

Art.  1 1 Questa lescha regla particularmain:

a)

b)

c)

la divisiun dal chantun en circuls electorals e l'attribuziun da las vischnancas als circuls electorals en l'agiunta;

la procedura per reparter ils sezs dal Cussegl grond sin ils circuls electorals;

la   procedura   per   eleger   il   Cussegl   grond   tenor   la   procedura   electorala   da proporz;

la substituziun en il Cussegl grond.

d)

2 Uschenavant che questa lescha na fixescha nagut auter, valan la Lescha davart ils dretgs politics en il chantun Grischun4)  confurm al senn per la realisaziun da las elecziuns e las disposiziuns da la Lescha federala davart ils dretgs politics 5) confurm al senn per dumondas dal dretg electoral da proporz.

Divisiun dals circuls electorals

Art.  2 1 Per eleger il Cussegl grond è il chantun Grischun dividì en ils circuls electorals tenor l'agiunta.

1) PCG 2020/2021, 787 2) DG 110.100 3) pagina 719 4) DG 150.100 5) CS 161.1 * tabellas da las modificaziuns a la fin dal relasch

1

150.400

2 L'attribuziun da las vischnancas als circuls electorals è reglada en l'agiunta.

3 A tge circul electoral che vischnancas che fusiuneschan appartegnan, sto vegnir reglà en la cunvegna da fusiun. Sche motivs relevants s’opponan a questa regulaziun u   sche   las   vischnancas   na   chattan   betg   in'enclegientscha,   decida   la   Regenza definitivamain.   Sche   dapli   ch'ina   regiun   è   pertutgada,   ston   l'emprim   vegnir consultadas questas regiuns.

Basa da la repartiziun dals sezs

Art.  3 1 Per   reparter   ils   sezs   dal   Cussegl   grond   sin   ils   circuls   electorals   è   decisiva   la populaziun svizra permanenta dals circuls electorals sin basa da la statistica federala da la populaziun e da las chasadas (STATPOP) che vegn mintgamai publitgada l'onn avant las elecziuns.

Procedura da repartiziun

Art.  4 1 Ils 120 sezs dal Cussegl grond vegnan repartids sin ils circuls electorals tenor la suandanta procedura:

a)

Repartiziun anticipada:

1.

Il dumber da la populaziun svizra dal chantun vegn dividì tras 120. La proxima   cifra   entira   sur   quest   resultat   furma   l'emprima   cifra   da repartiziun. Mintga circul electoral cun in dumber da la populaziun pli pitschen   che   questa   cifra   survegn   in   sez   e   na   vegn   betg   pli   en consideraziun per l'ulteriura repartiziun.

Il dumber da la populaziun svizra dals circuls electorals restants vegn dividì tras il dumber da sezs anc betg attribuids. La proxima cifra entira sur quest resultat furma la segunda cifra da repartiziun. Mintga circul electoral cun in dumber da la populaziun pli pitschen che questa cifra survegn   in   sez   e   na   vegn   betg   pli   en   consideraziun   per   l'ulteriura repartiziun.

La procedura tenor la cifra 2 vegn repetida, fin ch'i vegn chattada ina cifra da repartiziun che vegn cuntanschida da tut ils circuls electorals restants.

2.

3.

Repartiziun principala: Mintga circul electoral restant survegn tants sezs, sco quai   che   l'ultima   cifra   da   repartiziun   è   cuntegnida   en   ses   dumber   da   la populaziun.

Repartiziun   restanta:   Ils   sezs   restants   vegnan   repartids   sin   quels   circuls electorals   che   han   las   cifras   restantas   las   pli   grondas.   Sche   plirs   circuls electorals cuntanschan la medema cifra restanta, vegnan els eliminads tenor la successiun dals rests ils pli pitschens che resultan suenter la divisiun da lur dumber da la populaziun tras l'emprima cifra da repartiziun. Sche er quests rests en eguals, decida la sort.

b)

c)

2

150.400

Communicaziun

Art.  5 1 Mintgamai l'onn avant las elecziuns publitgescha la Regenza en il Fegl uffizial chantunal   il   dumber   da   deputadas   e   deputads   ch'èn   d'eleger   en   mintga   circul electoral.

Recurs electorals

Art.  6 1 Sch'i vegn inoltrà in recurs a la Chanzlia chantunala, suttametta il Secretariat dal Cussegl grond quel immediatamain a la presidenta u al president dal biro electoral per la consultaziun, ordinescha – sche necessari – ulteriuras retschertgas e suttametta las actas a la Cumissiun per giustia e segirezza.

2 En   sia   emprima   sesida   suttametta   quella   ina   proposta   da   decisiun   motivada   al Cussegl grond.

3 Las deputadas ed ils deputads contestads dastgan far part da las sesidas, fin che las chaussas da recurs èn liquidadas tras il Cussegl grond. Per il tractament ston ellas ed els prender recusaziun.

2. Preparaziun da las elecziuns

Invit

Art.  7 1 Fin il pli tard il 16avel glindesdi avant il di d'elecziun publitgescha la Regenza en il Fegl uffizial chantunal l'invit d'inoltrar propostas electoralas a la cumissiun regiunala cumpetenta per il circul electoral.

Art.  8

Propostas electoralas 1. cuntegn

1 Ina  proposta  electorala  dastga  cuntegnair  maximalmain  tants  nums  da  persunas elegiblas   sco   quai   ch'i   èn   d'eleger   deputadas   e   deputads   en   il   circul   electoral,   e nagins nums dapli che duas giadas. Sch'ina proposta electorala cuntegna dapli nums, vegnan stritgads ils ultims nums.

2 Las propostas electoralas ston inditgar per mintga persuna proponida:

a)

b)

il num ed il prenum uffizial;

il   num,   sut   il   qual   la   persuna   è   enconuschenta   sin   plaun   politic   u   en   il mintgadi;

la schlattaina;

la data da naschientscha;

l'adressa da domicil;

la professiun.

c)

d)

e)

f)

3 Mintga   persuna   proponida   sto   confermar   en   scrit   ch'ella   acceptia   la   proposta electorala. Sche questa conferma manca, vegn stritgà ses num.

3

150.400

2. designaziun

Art.  9 1 Mintga   proposta   electorala   sto   avair   ina   designaziun   ch'è   adattada   per   la differenziar dad autras propostas electoralas.

3. suttascripziun

Art.  10 1 Mintga   proposta   electorala   sto   vegnir   suttascritta   a   maun,   e   quai   da   tschintg persunas cun dretg da votar che abitan en il circul electoral.

2 Ina persuna cun dretg da votar na dastga betg suttascriver dapli ch'ina proposta electorala. Suenter l'inoltraziun da la proposta na po la suttascripziun betg pli vegnir retratga.

3 Las sutsegnadras ed ils sutsegnaders ston designar ina persuna sco represchentanta u represchentant da la proposta electorala ed ina persuna sco sia substituziun. Sch'i vegn   desistì   da   quai,   vala   l'emprima   sutsegnadra   u   l'emprim   sutsegnader   sco represchentanta u represchentant e la segunda sutsegnadra u il segund sutsegnader sco substituziun.

4. inoltraziun

Art.  11 1 Las propostas electoralas ston arrivar tar la cumissiun regiunala cumpetenta per il circul electoral fin il pli tard il 12avel glindesdi avant il di d'elecziun.

2 Propostas   electoralas   inoltradas   suenter   quest   termin   na   vegnan   betg   en consideraziun.

3 La cumissiun regiunala infurmescha immediatamain la Chanzlia chantunala davart las propostas electoralas inoltradas.

5. invista

Art.  12 1 Las propostas electoralas ed ils nums da las sutsegnadras e dals sutsegnaders pon vegnir consultads tar la cumissiun regiunala cumpetenta.

Art.  13

6. rectificaziun a) persunas proponidas pliras giadas

1 Sch'il num d'ina persuna proponida figurescha sin pliras propostas electoralas d'in circul electoral, al stritga la cumissiun regiunala cumpetenta immediatamain da tut questas propostas electoralas.

2 La  Chanzlia  chantunala  stritga  immediatamain  quellas  persunas  proponidas  che figureschan   sin   propostas   electoralas   da   plirs   circuls   electorals.   Ella communitgescha   immediatamain   sias   stritgadas   a   las   cumissiuns   regiunalas   dals circuls electorals pertutgads.

4

150.400

b) rectificaziun e propostas da substituziun

Art.  14 1 La   cumissiun   regiunala   cumpetenta   controllescha   cuntinuadamain   che   las propostas   electoralas   inoltradas   adempleschian   las   pretensiuns   formalas,   che   las candidatas ed ils candidats sajan elegibels, ch'i n'haja naginas candidaturas multiplas e che las suttascripziuns sajan valaivlas.

2 En   cas   da   mancanzas   vegn   fixà   immediatamain   in   curt   termin,   per   che   la represchentanza da la proposta electorala possia eliminar quellas.

3 Las persunas proponidas sco substituziun da persunas stritgadas uffizialmain ston confermar en scrit ch'ellas acceptian la proposta electorala.

4 Sch'ina mancanza na vegn betg eliminada entaifer il  termin fixà, è la proposta electorala nunvalaivla. Sche la mancanza concerna mo ina persuna proponida, vegn stritgà sulettamain ses num.

5 Suenter il 11avel glindesdi avant il di d'elecziun na pon las propostas electoralas betg pli vegnir midadas. Resalvadas restan l'annullaziun uffiziala da candidaturas multiplas   constatadas   posteriuramain   ed   adattaziuns   da   las   designaziuns   da   las glistas tenor l'artitgel 16.

Glistas

Art.  15 1 Las propostas electoralas rectifitgadas sa numnan glistas. Colliaziuns da glistas èn exclusas.

2 La cumissiun regiunala cumpetenta transmetta las glistas rectifitgadas il pli tard la 11avla mesemna avant il di d'elecziun a la Chanzlia chantunala per la publicaziun en il Fegl uffizial chantunal.

Gruppas da glistas

Art.  16 1 Glistas cun la medema designaziun furman en il chantun ina gruppa da glistas.

2 Las glistas vegnan tractadas sco gruppa da glistas, sche:

a)

las   represchentanzas   da   las   glistas   inoltreschan   fin   il   pli   tard   la   11avla mesemna avant il di d'elecziun ina decleraziun correspundenta en scrit a la Chanzlia chantunala;

las glistas derivan da differents circuls electorals; e las glistas han la medema designaziun.

b)

c)

3 Sch'ina   glista   è   vegnida   inoltrada   mo   en   in   circul   electoral,   vala   questa   glista medemamain sco gruppa da glistas.

4 En cooperaziun cun las represchentanzas da las glistas rectifitgescha la Chanzlia chantunala las differenzas tar las designaziuns da las glistas e tar la furmaziun da gruppas   da   glistas.   Sch'i   na   dat   nagina   enclegientscha,   decida   la   Chanzlia chantunala.

Art.  17 1 Las glistas da la medema gruppa da glistas survegnan il medem numer da glista.

Numers da las glistas

5

150.400

2 Il numer da la glista vegn attribuì da la Chanzlia chantunala cun trair la sort. La sort vegn tratga publicamain.

3 La Chanzlia chantunala publitgescha las gruppas da glistas e las glistas en il Fegl uffizial chantunal.

Cedels electorals, mussavia electoral

Art.  18 1 La Chanzlia chantunala prepara per tut las glistas cedels electorals, sin ils quals èn prestampads la designaziun da la glista, il numer d'ordinaziun sco er las indicaziuns davart las candidatas ed ils candidats (num e prenum, annada, designaziun da la professiun sco er lieu da domicil), e plinavant in cedel electoral betg prestampà.

2 Avant mintga elecziun elavura la Chanzlia chantunala in curt mussavia electoral che vegn consegnà da las vischnancas a las persunas cun dretg da votar ensemen cun ils cedels electorals.

3. Act electoral

Exequir il dretg d'eleger

Art.  19 1 Mintga   persuna   cun   dretg   d'eleger   dispona   da   tantas   vuschs   sco   quai   ch'i   èn d'eleger deputadas e deputads en ses circul electoral.

2 Ella po dar sia vusch mo a persunas ch'èn vegnidas proponidas valaivlamain en ses circul electoral.

3 Per quest intent po ella far diever d'in cedel electoral uffizial prestampà u vid. Il cedel electoral sto vegnir emplenì e midà a maun.

Emplenir il cedel electoral

Art.  20 1 Tgi che dovra il cedel electoral betg prestampà, po scriver si nums da persunas elegiblas sco er la designaziun d'ina glista e/u il numer d'ordinaziun d'ina glista.

2 Tgi   che   dovra   in   cedel   electoral   prestampà,   po   stritgar   nums   da   candidatas   e candidats   prestampads.   La   persuna   cun   dretg   d'eleger   po   scriver   si   nums   da candidatas   e   candidats   che   figureschan   sin   autras   glistas   dal   circul   electoral (panaschar).   Ella   po   ultra   da   quai   stritgar   il   numer   d'ordinaziun   prestampà   e   la designaziun   da   la   glista   prestampada   u   remplazzar   tras   in   auter   numer respectivamain tras in'autra designaziun.

3 Il num d'ina medema candidata u d'in medem candidat dastga figurar maximalmain duas giadas sin il cedel electoral (cumular).

Cedels electorals nunvalaivels e vuschs da candidat nunvalaivlas

Art.  21 1 Cedels electorals èn nunvalaivels, sche:

a)

els n'èn betg uffizials;

6

150.400

b)

c)

d)

e)

els   na   cuntegnan   betg   in   num   d'ina   candidata   u   d'in   candidat   dal   circul electoral;

els èn emplenids u midads en autra moda che a maun;

els cuntegnan remartgas ingiuriusas u caracterisaziuns evidentas;

las prescripziuns decretadas en chaussa na vegnan betg observadas en cas da la votaziun per correspundenza.

2 Sco vuschs nunvalaivlas ston vegnir stritgads dal cedel electoral:

a)

b)

nums da persunas che na figureschan betg sin ina glista dal circul electoral;

repetiziuns da memia, sch'il num d'ina candidata u d'in candidat figurescha dapli che duas giadas sin in cedel electoral.

3 Sch'in   cedel   electoral   cuntegna   dapli   nums   che   quai   ch'i   èn   avant   maun   sezs, vegnan stritgads ils ultims nums prestampads che n'èn betg cumulads a maun, e suenter ils ultims nums agiuntads a maun.

4. Eruida dals resultats

Art.  22 Vuschs da candidatas e candidats, vuschs da partida 1 Las candidatas ed ils candidats che figureschan sin il cedel electoral survegnan mintgamai ina vusch da candidata u candidat.

2 La summa da las vuschs da candidatas e candidats e da las vuschs supplementaras tenor l'artitgel 23 dat las vuschs da partida da mintga glista.

Vuschs supplementaras

Art.  23 1 Sch'in cedel electoral cuntegna main vuschs da candidatas e candidats valaivlas che deputadas e deputads ch'èn d'eleger en il circul electoral, valan las lingias vidas sco vuschs supplementaras per la glista ch'è inditgada cun sia designaziun u cun ses numer   d'ordinaziun   sin   il   cedel   electoral.   Sche   la   designaziun   u   il   numer d'ordinaziun manca ubain sch'il cedel electoral cuntegna dapli ch'ina designaziun da glista u dapli ch'in numer d'ordinaziun inoltrà, na valan las lingias vidas betg (vuschs vidas).

2 Nums che na figureschan betg sin ina glista dal circul electoral, vegnan stritgads.

Els   vegnan   dentant   quintads   sco   vuschs   supplementaras,   sch'il   cedel   electoral cuntegna ina designaziun da la glista u in numer d'ordinaziun. Sch'ina designaziun da   la   glista   ed   in   numer   d'ordinaziun   mancan,   na   quintan   questas   vuschs   betg (vuschs vidas).

3 En   cas   d'ina   cuntradicziun   tranter   la   designaziun   da   la   glista   ed   il   numer d'ordinaziun vala la designaziun da la glista.

Cumpilaziun dals resultats

Art.  24 1 Il biro electoral da mintga vischnanca sto eruir las suandantas valurs:

a)

il dumber da persunas cun dretg d'eleger ed il dumber d'electuras ed electurs;

7

150.400

b)

c)

il dumber da cedels electorals valaivels, nunvalaivels e vids.

b)

2 Sin basa dals cedels electorals valaivels vegni eruì:

a)

il dumber da vuschs che las singulas candidatas ed ils singuls candidats han survegnì (vuschs da candidatas e candidats);

il dumber da vuschs supplementaras da mintga glista;

la   summa   da   las   vuschs   da   candidatas   e   candidats   e   da   las   vuschs supplementaras da mintga glista;

il dumber da vuschs vidas.

d)

3 Quests   resultats   ston   vegnir   transmess   immediatamain   sin   via   electronica   a   la Chanzlia chantunala.

4 Il   biro   electoral   da   la   vischnanca   sto   protocollar   ils   resultats   ed   inoltrar   quest protocol a la Chanzlia chantunala.

Art.  25

Repartiziun dals sezs 1. chaussas generalas

1 Il   Cussegl   grond   vegn   elegì   tenor   la   procedura   da   l'attribuziun   dals   sezs proporziunala dubla.

2 Ils sezs vegnan repartids tras la Chanzlia chantunala.

2. gruppas da glistas, quorum

Art.  26 1 Ina gruppa da glistas dastga sa participar a la repartiziun dals sezs mo, sche sias glistas   cuntanschan   ina   cifra   electorala   che   correspunda   ad   ina   quota   d'almain 3 pertschient electuras ed electurs en l'entir chantun.

3. attribuziun superiura a las gruppas da glistas

Art.  27 1 Il dumber da vuschs da partida d'ina glista vegn dividì tras il dumber da sezs ch'èn d'occupar en il circul electoral correspundent. Il resultat vegn numnà cifra electorala da la glista.

2 En mintga gruppa da glistas vegnan quintadas ensemen las cifras electoralas da las glistas. La summa vegn dividida tras la clav electorala chantunala ed arrundada giu u si sin la proxima cifra entira. Il resultat inditgescha il dumber da sezs da la gruppa da glistas respectiva.

3 La   Chanzlia   chantunala   calculescha   la   clav   electorala   chantunala   uschia,   ch'i vegnan repartids 120 sezs tras la procedura tenor l'alinea 2.

4 Sch'i resultan pussaivladads d'arrundaziun equivalentas, decida la sort.

4. sutattribuziun a las glistas

Art.  28 1 Il dumber da vuschs da partida d'ina glista vegn dividì tras il divisur dal circul electoral sco er tras il divisur da la gruppa da glistas ed arrundà giu u si sin la proxima cifra entira. Il resultat inditgescha il dumber da sezs da questa glista.

8

150.400

2 Sch'il dumber da sezs da la glista cun las pli bleras vuschs en in circul electoral n'importa betg almain 1, vegn quest dumber auzà sin 1 (cundiziun da maiorz).

3 Sche   l'applicaziun   da   la   cundiziun   da   maiorz   chaschuna   ina   cuntradicziun   cun l'alinea 4, sto questa cundiziun vegnir restrenschida uschia, che las cundiziuns da l'alinea 4   vegnan   observadas.   Sch'i   existan   pliras   pussaivladads   equivalentas   en quest cas, decida la sort.

4 La Chanzlia chantunala fixescha in divisur per mintga circul electoral ed in divisur per mintga gruppa da glistas, uschia ch'i resulta il suandant tras la procedura tenor l'alinea 1 fin alinea 3:

a)

mintga   circul   electoral   survegn   il   dumber   da   sezs   attribuids   ad   el   tenor l'artitgel 4;

mintga gruppa da glistas survegn il dumber da sezs che la cumpetan tenor l'attribuziun superiura.

b)

5 Sch'i resultan pussaivladads d'arrundaziun equivalentas, decida la sort.

Art.  29

5. eruida da las persunas elegidas sco er da las suppleantas e dals suppleants

1 Da mintga glista èn elegids quellas candidatas e quels candidats che han survegnì las pli bleras vuschs a norma dals sezs cuntanschids.

2 Las candidatas ed ils candidats che n'èn betg elegids èn suppleantas e suppleants per lur glista en la successiun da las vuschs survegnidas.

3 En cas da paritad da las vuschs decida la sort davart la successiun.

6. sezs supplementars

Art.  30 1 Sch'i vegnan attribuids ad ina glista dapli sezs che quai ch'i figureschan candidatas e candidats sin la glista, ha lieu in'elecziun cumplementara tenor l'artitgel 32 per ils sezs supplementars.

Remplazzament tras ina suppleanta u in suppleant

Art.  31 1 Sch'insatgi  refusa  l'elecziun  u  sch'ina  deputada  u  in  deputà  banduna  il  Cussegl grond   avant   la   scadenza   da   la   durada   d'uffizi,   declera   la   Chanzlia   chantunala l'emprima suppleanta u l'emprim suppleant sco elegì. Il conclus sto vegnir publitgà en il Fegl uffizial chantunal.

2 Sche la suppleanta u il suppleant na po u na vul betg surpigliar l'uffizi, vegn ella u el remplazzà tras la proxima persuna sin la glista.

Elecziun cumplementara

Art.  32 1 Sch'in   sez   na   po   betg   vegnir   occupà   tras   in   remplazzament,   succeda   la cumplettaziun   tras   las   sutsegnadras   ed   ils   sutsegnaders   da   la   proposta   electorala (art. 10) en la successiun da las suttascripziuns.

9

150.400

2 Sche questa persuna ademplescha las premissas d'elegibladad, vegn ella declerada da   la   Regenza   sco   elegida.   Il   conclus   sto   vegnir   publitgà   en   il   Fegl   uffizial chantunal.

3 Sch'ina   cumplettaziun   tras   las   sutsegnadras   ed   ils   sutsegnaders   da   la   proposta electorala n'è betg pussaivla, ordinescha la Regenza in'elecziun dal pievel en il circul electoral respectiv.

4 L'elecziun dal pievel na vegn betg realisada, sch'ina deputada u in deputà banduna il Cussegl grond pli tard che 12 mais avant las proximas elecziuns ordinarias dal Cussegl grond. En in tal cas sa participescha ina suppleanta u in suppleant tenor las reglas da la substituziun temporara tenor l'artitgel 33.

5 Sch'i ston vegnir occupads plirs sezs a chaschun d'ina votaziun dal pievel, vegnan applitgadas   las   disposiziuns   davart   la   procedura   electorala   da   proporz,   uschiglio quellas davart la procedura electorala da maiorz.

6 Sche   la   procedura   electorala   da   proporz   vegn   applitgada   en   in   circul   electoral, valan las suandantas particularitads:

a)

b)

tut las glistas valan medemamain sco gruppas da glistas;

ina glista dastga sa participar a la repartiziun dals sezs mo, sch'ella survegn almain 3 pertschient da tut las vuschs da partida;

ina   sutattribuziun   n'ha   betg   lieu,   perquai   che   mintga   gruppa   da   glistas cuntegna mo ina glista.

c)

Substituziun temporara

Art.  33 1 Sch'ina deputada u in deputà è impedì temporarmain da far part dal Cussegl grond, po ina suppleanta u in suppleant sa participar a las sesidas. Las disposiziuns davart il remplazzament tenor l'artitgel 31 valan confurm al senn.

2 Sch'ina substituziun n'è betg pussaivla tras in remplazzament, succeda quella tras las   sutsegnadras   ed   ils   sutsegnaders   da   la   proposta   electorala   (art. 10)   en   la successiun da las suttascripziuns.

3 La suppleanta u il suppleant sto vegnir communitgà uschè baud sco pussaivel a la cumissiun   regiunala   cumpetenta,   che   infurmescha   da   sia   vart   immediatamain   il Secretariat dal Cussegl grond.

10

150.400

Tabella da las modificaziuns - tenor conclus

Conclus 16-02-2021

Entrada en vigur 01-10-2021

Element relasch

Modificaziun emprima versiun

Publicaziun en la CUL 2021-032

11

150.400

Tabella da las modificaziuns - tenor element

Element relasch

Conclus 16-02-2021

Entrada en vigur 01-10-2021

Modificaziun emprima versiun

Publicaziun en la CUL 2021-032

12

150.400-A1

Agiunta 1: Divisiun dals circuls electorals ed attribuziun da las vischnancas als circuls electorals (art. 2 al. 1 ed al. 2)

(Versiun dal 1. d'october 2021)

Las vischnancas èn attribuidas sco suonda als circuls electorals1:

Circul electoral Alvaschagn Avras Belfort Bravuogn Bregaglia Breil Brusio Calanca

Cuira Churwalden Tavau Cadi

Tumleastga

Tschintg Vitgs Foppa

Jenaz Claustra Küblis Lumnezia Luzein Maiavilla

Vischnancas Alvra, Vaz Avras Lantsch, Schmitten Bravuogn Filisur Bregaglia Breil Brusio Buseno, Calanca, Castaneda, Rossa, Sta. Maria i.C.

Cuira Churwalden Tavau Mustér, Medel (Lucmagn), Sumvitg, Trun, Tujetsch Farschno, Giuvaulta, Scharàns, Seglias, Tumleastga Landquart, Trimmis, Vaz Sut, Zizers Falera, Glion, Laax, Sagogn, Schluein, Sursaissa Mundaun Fideris, Furna, Jenaz Claustra Cunter en il Partenz, Küblis Lumnezia, Val S. Pieder Luzein Fläsch, Jenins, Maiavilla, Malans

1  Il stadi e las designaziuns da las vischnancas vegnan adattads mintga onn nunformalmain

confurm a las fusiuns da vischnancas.

1

Lostallo, Mesauc, Soazza Bever, Madulain, La Punt Chamues-ch, Puntraschigna, Samedan, San Murezzan, S-chanf, Schlarigna, Segl, Silvaplauna, Zuoz Puschlav Samignun, Valsot Domat, Panaduz, Razén Valragn, Sufers Cama, Grono, Roveredo, San Vittore Val Stussavgia Andeer, Farera, Muntogna da Schons, Runtgaglia, Ziràn-Reschen Arosa Grüsch, Schiers Seewis Scuol Zernez Surses Cazas, Flearda, Masagn, Tschappina, Tusaun, Urmagn Favugn, Flem, Trin, Tumein Val Müstair

150.400-A1

Mesauc Engiadin'Ota

Puschlav Ramosch Razén Valragn Roveredo Stussavgia Schons

Scanvetg Schiers Seewis Suot Tasna Sur Tasna Surses Tusaun

Trin Val Müstair

2